**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 82-23/2561**

**วันจันทร์ที่** 17 ธันวาคม 2561

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
4. รศ.กานดา สายแก้ว รองคณบดีฝ่ายวิจัยและบัณฑิตศึกษา
5. อ.กิตติพงษ์ ลาลุน ผู้ช่วยคณบดีฝ่ายวิชาการ

 แทนรองคณบดีฝ่ายวิชาการ

1. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
2. อ.จารุพล สุริยวนากุล รองคณบดีฝ่ายพัฒนานักศึกษา
3. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
4. รศ.สมชาย ชวนอุดม หัวหน้าสาขาวิชาวิศวกรรมเกษตร
5. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
6. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
7. รศ.วินัย ศรีอำพร กรรมการผู้ทรงคุณวุฒิ
8. นางมยุรี ยงกำลัง รักษาการแทนผู้อำนวยการกองบริหารงาน

 คณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
2. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
3. ผศ.กิติโรจน์ หวันตาหลา แทนหัวหน้าสาขาวิชาวิศวกรรมเคมี
4. ผศ.ธัญลักษณ์ ราษฎร์ภักดี หัวหน้าสาขาวิชาวิศวกรรมสิ่งแวดล้อม
5. นายภาณุพงศ์ ต.ประเสริฐ ผู้ช่วยเลขานุการ
6. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว รองคณบดีฝ่ายบริหารแจ้งที่ประชุมว่า เนื่องจากคณบดีติดภารกิจ เมื่อเสร็จสิ้นภารกิจแล้วจะเข้าประชุมภายหลัง จึงมอบหมายให้รองคณบดีฝ่ายบริหาร กล่าวเปิดประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 รายงานผลการดำเนินงานประจำปีงบประมาณ พ.ศ. 2561 และรายงานของผู้ตรวจสอบบัญชี สถานจัดการและอนุรักษ์พลังงาน คณะวิศวกรรมศาสตร์**

รองคณบดีฝ่ายบริหารได้แจ้งที่ประชุมว่า ตามที่สถานจัดการและอนุรักษ์พลังงาน คณะวิศวกรรมศาสตร์ ได้จัดทำรายงานผลการดำเนินงานประจำปีงบประมาณ พ.ศ. 2561 และรายงานของผู้ตรวจสอบบัญชีเรียบร้อยแล้ว นั้น เพื่อให้เป็นไปตามข้อบังคับมหาวิทยาลัยขอนแก่น ว่าด้วย การบริหารหน่วยงานวิสาหกิจของส่วนงาน พ.ศ. 2561 จึงแจ้งที่ประชุมเพื่อรับทราบรายงานผลการดำเนินงานประจำปีงบประมาณ พ.ศ. 2561 และรายงานของผู้ตรวจสอบบัญชี สถานจัดการและอนุรักษ์พลังงาน คณะวิศวกรรมศาสตร์ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.**2กำหนดการส่งผลการเรียน ประจำภาคการศึกษาต้น ปีการศึกษา 2561

ผู้ช่วยคณบดีฝ่ายวิชาการได้แจ้งที่ประชุมว่า เพื่อให้การดำเนินการเกี่ยวกับการส่งผลการศึกษาดำเนินไปด้วยความเรียบร้อยและมีประสิทธิภาพ ฝ่ายวิชาการจึงได้กำหนดการส่งผลการศึกษา ประจำภาคการศึกษาต้น ปีการศึกษา 2561 ดังนี้

1) สาขาส่งผลการศึกษาให้คณะฯ โดยผ่านความเห็นชอบจากคณะกรรมการบริหารหลักสูตร ภายในวันที่ 24 ธันวาคม 2561

2) คณะกรรมการวิชาการ คณะวิศวกรรมศาสตร์ กลั่นกรองผลการศึกษา ในวันที่ 26 ธันวาคม 2561

3) คณะกรรมการประจำคณะฯ รับรองผลการศึกษา ในวันที่ 27 ธันวาคม 2561

4) ส่งผลการศึกษาให้มหาวิทยาลัยขอนแก่น วันที่ 28 ธันวาคม 2561 ต่อไป

จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ

**1.3 ปฏิทินการประชุมคณะกรรมการประจำคณะวิศวกรรมศาสตร์ ประจำปี พ.ศ. 2562**

รองคณบดีฝ่ายบริหารได้แจ้งที่ประชุมถึงปฏิทินการประชุมคณะกรรมการประจำคณะวิศวกรรมศาสตร์ ประจำปี พ.ศ. 2562 ดังรายละเอียดตามเอกสารประกอบวาระการประชุม

ที่ประชุมรับทราบ

**1.4 ประกาศคณะวิศวกรรมศาสตร์ มหาวิทยาลัยขอนแก่น (ฉบับที่ 148/2561) เรื่อง แนวปฏิบัติในการดำเนินการคัดเลือกบุคคลเข้าปฏิบัติงานเป็นพนักงานมหาวิทยาลัย ประเภทวิชาการ คณะวิศวกรรมศาสตร์**

รองคณบดีฝ่ายบริหารได้แจ้งที่ประชุมว่า เพื่อให้การดำเนินการคัดเลือกบุคคลเข้าปฏิบัติงานเป็นพนักงานมหาวิทยาลัย ประเภทวิชาการ คณะวิศวกรรมศาสตร์ เป็นไปด้วยความเรียบร้อยตามข้อ 9 และข้อ 10.3 แห่งประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่ 1/2561) ลงวันที่ 5 กุมภาพันธ์ พ.ศ. 2561 เรื่อง หลักเกณฑ์วิธีการสรรหาและคัดเลือกบุคคลเข้าปฏิบัติงาน ในมหาวิทยาลัยขอนแก่น ประกอบกับมติที่ประชุมคณะกรรมการประจำคณะวิศวกรรมศาสตร์ ในคราวประชุมครั้งที่ 81-22/2561 เมื่อวันที่ 22 พฤศจิกายน 2561 จึงกำหนดแนวปฏิบัติในการดำเนินการคัดเลือกบุคคลเข้าปฏิบัติงานเป็นพนักงานมหาวิทยาลัย ประเภทวิชาการ คณะวิศวกรรมศาสตร์ โดยการจัดทำประกาศคณะวิศวกรรมศาสตร์ มหาวิทยาลัยขอนแก่น (ฉบับที่ 148/2561) ลงวันที่ 12 ธันวาคม 2561 เรื่อง แนวปฏิบัติในการดำเนินการคัดเลือกบุคคลเข้าปฏิบัติงานเป็นพนักงานมหาวิทยาลัย ประเภทวิชาการคณะวิศวกรรมศาสตร์ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ

**1.5 พนักงานมหาวิทยาลัยได้รับการแต่งตั้งให้ดำรงตำแหน่งทางวิชาการ**

รองคณบดีฝ่ายบริหารได้แจ้งที่ประชุมว่า ด้วยมีคณาจารย์ประจำคณะวิศวกรรมศาสตร์ ได้รับการแต่งตั้งให้ดำรงตำแหน่งทางวิชาการ จำนวน 3 คน คือ

1) ผู้ช่วยศาสตราจารย์พรนภา เกษมศิริ ได้รับการแต่งตั้งให้ดำรงตำแหน่งรองศาสตราจารย์ ในสาขาวิชาวิศวกรรมเคมี ตั้งแต่วันที่ 30 มีนาคม 2561

2) อาจารย์คำนึง วาทโยธา ได้รับการแต่งตั้งให้ดำรงตำแหน่งผู้ช่วยศาสตราจารย์ ในสาขาวิชาวิศวกรรมเกษตร ตั้งแต่วันที่ 8 มีนาคม 2561

3) อาจารย์ปนิทัศน์ สุรียธนาภาส ได้รับการแต่งตั้งให้ดำรงตำแหน่งผู้ช่วยศาสตราจารย์ ในสาขาวิชาวิศวกรรมอุตสาหการ ตั้งแต่วันที่ 8 มีนาคม 2561

จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ และแสดงความยินดีกับผู้ที่ได้รับแต่งตั้ง**

**1.6 (ร่าง) ประกาศมหาวิทยาลัยขอนแก่น เรื่อง หลักเกณฑ์การให้รางวัลผลงานวิจัยที่ได้รับสิทธิบัตร/อนุสิทธิบัตร/ลิขสิทธิ์ โดยใช้เงินกองทุนวิจัยคณะวิศวกรรมศาสตร์**

รองคณบดีฝ่ายวิจัยและบัณฑิตศึกษาได้แจ้งที่ประชุมว่า ด้วยคณะฯ มีนโยบายส่งเสริม และสนับสนุนให้เกิดผลงานวิจัยและงานสร้างสรรค์ เพื่อพัฒนาองค์ความรู้และสิ่งประดิษฐ์ใหม่ โดยได้รับความคุ้มครองและมีการถ่ายทอดเทคโนโลยีออกสู่ภาคอุตสาหกรรม คณะกรรมการบริหารกองทุนวิจัยคณะฯ จึงได้ดำเนินการการจัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การให้รางวัลผลงานวิจัย ที่ได้รับสิทธิบัตร/อนุสิทธิบัตร/ลิขสิทธิ์ โดยใช้เงินกองทุนวิจัยคณะวิศวกรรมศาสตร์ ซึ่งมีข้อแก้ไขสำคัญ จากประกาศฉบับเดิม คือ เพิ่มการแบ่งจ่ายเงินออกเป็น 2 งวด จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.7 (ร่าง) ประกาศมหาวิทยาลัยขอนแก่น เรื่อง หลักเกณฑ์การให้รางวัลบทความที่ได้รับการอ้างอิง (Citation) ในฐานข้อมูล Scopus หรือ SCI โดยใช้เงินกองทุนวิจัยคณะวิศวกรรมศาสตร์**

รองคณบดีฝ่ายวิจัยและบัณฑิตศึกษาได้แจ้งที่ประชุมว่า เพื่อเป็นการสนับสนุนนโยบาย การเป็นมหาวิทยาลัยแห่งการวิจัย และส่งเสริมบุคลากรคณะฯ ให้มีการเผยแพร่ผลงานวิจัยโดยการตีพิมพ์ผลงานวิจัยในวารสารวิชาการที่เป็นที่ยอมรับในระดับสากลและมีมาตรฐานสูง คณะกรรมการบริหารกองทุนวิจัยคณะฯ จึงได้กำหนดหลักเกณฑ์การให้รางวัลบทความที่ได้รับการอ้างอิง (Citation) ในฐานข้อมูล Scopus หรือ SCI โดยใช้เงินกองทุนวิจัยคณะวิศวกรรมศาสตร์ โดยการจัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การให้รางวัลบทความที่ได้รับการอ้างอิง (Citation) ในฐานข้อมูล Scopus หรือ SCI โดยใช้เงินกองทุนวิจัยคณะวิศวกรรมศาสตร์ ซึ่งเงินรางวัลจะถูกจำกัดด้วยข้อ 7.3 กล่าวคือ บุคลากรสามารถได้รับเงินรางวัลไม่เกิน 30,000 บาทต่อคนต่อปี จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.8 การรับรองหลักสูตรจากสภาวิศวกร**

หัวหน้าสาขาวิชาวิศวกรรมอุตสาหการได้แจ้งที่ประชุมว่า สาขาวิชาวิศวกรรมอุตสาหการได้ผ่านการรับรองหลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ หลักสูตรปรับปรุงใหม่ พ.ศ. 2560 จากสภาวิศวกร เรียบร้อยแล้ว โดยแบ่งเป็น 2 กลุ่มวิชาเอก คือ หลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ (กลุ่มวิชาเอกวิศวกรรมอุตสาหการ) และหลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ (กลุ่มวิชาเอกวิศวกรรมวัสดุและการผลิต) จึงแจ้งที่ประชุมเพื่อรับทราบ

หัวหน้าสาขาวิชาวิศวกรรมเครื่องกลได้แจ้งที่ประชุมเพิ่มเติมว่า สาขาวิชาวิศวกรรมเครื่องกล ได้ผ่านการรับรองหลักสูตรวิศวกรรมศาสตรบัณฑิต สาขาวิชาวิศวกรรมเครื่องกล หลักสูตรปรับปรุงใหม่ พ.ศ. 2560 จากสภาวิศวกร ด้วยแล้ว ทั้งนี้ ได้รับแจ้งถึงการดำเนินการให้ชำระค่ารับรองปริญญา จากสภาวิศวกร จำนวน 10,000 บาท ซึ่งสาขาวิชาวิศวกรรมเครื่องกลได้ดำเนินการประสานงาน กับฝ่ายวิชาการเรียบร้อยแล้ว จึงแจ้งที่ประชุมเพื่อรับทราบ

**ที่ประชุมรับทราบ**

**1.9 การขอรับทุนเพื่อเข้าร่วมในการประชุมเพื่อนำเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 2/2562**

รองคณบดีฝ่ายวิจัยและบัณฑิตศึกษาได้แจ้งที่ประชุมว่า ตามที่คณะฯ ได้เลื่อนการประชุมคณะกรรมการประจำคณะวิศวกรรมศาสตร์ จากเดิมในวันพฤหัสบดีที่ 6 ธันวาคม 2561 เป็นวันจันทร์ที่ 17 ธันวาคม 2561 เพื่อให้การขอรับทุนเพื่อเข้าร่วมในการประชุมเพื่อนำเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 2/2562 ดำเนินการได้ทันกำหนด ฝ่ายวิจัยและบัณฑิตศึกษาจึงได้ขอความเห็นชอบคณะกรรมการประจำคณะฯ โดยวิธีเวียน และได้จัดส่งผลให้มหาวิทยาลัยขอนแก่นพิจารณาดำเนินการต่อไปเรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 2 รับรองรายงานการประชุมครั้งที่ 81-22/2561 เมื่อวันพฤหัสบดีที่ 22 พฤศจิกายน 2561**

**ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 81-22/2561 โดยมีการแก้ไข ดังนี้**

**-** หน้าที่ 5 บรรทัดที่ 23 จาก “...2019 9th....” แก้ไขเป็น “...9th...”

- หน้าที่ 6 บรรทัดที่ 16 จาก “...ปรัชฎา...” แก้ไขเป็น “...ปรัชญา...”

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 เรื่องสืบเนื่องวาระที่ 5.4 เสนอชื่อคัดเลือกบุคลากรสายสนับสนุนผู้มีผลงานดีเด่น ปขมข. ประจำปี 2561 ในคราวประชุมครั้งที่ 81-22/2561 เมื่อวันที่ 22 พฤศจิกายน 2561**

รองคณบดีฝ่ายบริหารได้เสนอต่อที่ประชุมว่า สืบเนื่องวาระที่ 5.4 เสนอชื่อคัดเลือกบุคลากรสายสนับสนุนผู้มีผลงานดีเด่น ปขมข. ประจำปี 2561 ในคราวประชุมครั้งที่ 81-22/2561 เมื่อวันที่ 22 พฤศจิกายน 2561 ที่ประชุมมีมติให้พิจารณาเสนอชื่อบุคลากรสายสนับสนุนในสังกัด และนำเข้าที่ประชุมเพื่อพิจารณาในคราวประชุมครั้งถัดไป นั้น ผลปรากฏว่า ไม่มีผู้ใดเสนอชื่อ คณะฯ จึงไม่ขอเสนอชื่อคัดเลือก บุคลากรสายสนับสนุนผู้มีผลงานดีเด่น ปขมข. ประจำปี 2561 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1** **(**ร่าง) แบบสำรวจความพึงพอใจของนักศึกษาระดับปริญญาตรีต่อคณะวิศวกรรมศาสตร์

**รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า เพื่อให้การดำเนินการสำรวจความพึงพอใจของนักศึกษาระดับปริญญาตรีต่อคณะวิศวกรรมศาสตร์ เป็นไปด้วยประสิทธิภาพ และเกิดประโยชน์สูงสุด ฝ่ายแผนยุทธศาสตร์และพัฒนาคุณภาพจึงขอเสนอ (ร่าง) แบบสำรวจความพึงพอใจของนักศึกษาระดับปริญญาตรีต่อคณะวิศวกรรมศาสตร์ เพื่อให้ที่ประชุมพิจารณาถึงข้อคำถาม และข้อเสนอแนะในการดำเนินการสำรวจความพึงพอใจของนักศึกษาระดับปริญญาตรีต่อคณะวิศวกรรมศาสตร์ ดังรายละเอียดตามเอกสารประกอบวาระการประชุม**

มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้

- ให้เพิ่มเส้นบรรทัดข้อ **3.1** และ **3.2** ให้เหมาะสมกับพื้นที่หน้ากระดาษที่เหลือ และจัดกล่องข้อความ ขอบคุณฯ ให้ชิดขอบหน้ากระดาษด้านล่าง

- ขอความร่วมมืออาจารย์ประจำรายวิชา เพื่อใช้เวลาสอนบางส่วนให้นักศึกษากรอกแบบสำรวจ

- ให้จัดทำแบบสำรวจเป็นภาษาอังกฤษด้วย

ทั้งนี้ให้ฝ่ายแผนยุทธศาสตร์และพัฒนาคุณภาพดำเนินการต่อไป

**5.2 (**ร่าง) แบบสำรวจความพึงพอใจของนักศึกษาระดับบัณฑิตศึกษาต่อคณะวิศวกรรมศาสตร์

**รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า เพื่อให้การดำเนินการสำรวจความพึงพอใจของนักศึกษาระดับบัณฑิตศึกษาต่อคณะวิศวกรรมศาสตร์ เป็นไปด้วยประสิทธิภาพ และเกิดประโยชน์สูงสุด ฝ่ายแผนยุทธศาสตร์และพัฒนาคุณภาพจึงขอเสนอ (ร่าง) แบบสำรวจความพึงพอใจของนักศึกษาระดับบัณฑิตศึกษาคณะวิศวกรรมศาสตร์ เพื่อให้ที่ประชุมพิจารณาถึงข้อคำถาม และข้อเสนอแนะในการดำเนินการสำรวจความพึงพอใจของนักศึกษาระดับบัณฑิตศึกษาต่อคณะวิศวกรรมศาสตร์ ดังรายละเอียดตามเอกสารประกอบวาระการประชุม**

มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้

- ให้เพิ่มเส้นบรรทัดข้อ **3.1** และ **3.2** ให้เหมาะสมกับพื้นที่หน้ากระดาษที่เหลือ และจัดกล่องข้อความ ขอบคุณฯ ให้ชิดขอบหน้ากระดาษด้านล่าง

- ขอความร่วมมืออาจารย์ประจำรายวิชา เพื่อใช้เวลาสอนบางส่วนให้นักศึกษากรอกแบบสำรวจ

- ให้จัดทำแบบสำรวจเป็นภาษาอังกฤษด้วย

ทั้งนี้ให้ฝ่ายแผนยุทธศาสตร์และพัฒนาคุณภาพดำเนินการต่อไป

**5.3 การคัดเลือกและการสรรหาบุคคลเข้าปฏิบัติงานมหาวิทยาลัยขอนแก่น ประเภทวิชาการ**

ประธานได้เสนอต่อที่ประชุมว่า ด้วยหัวหน้าสาขาวิชาวิศวกรรมไฟฟ้าได้ขอหารือขั้นตอน และแนวปฏิบัติในการดำเนินการคัดเลือกพนักงานมหาวิทยาลัยตำแหน่งอาจารย์ เลขประจำตำแหน่ง 5750 ตามบันทึกข้อความ ที่ ศธ 0514.4.4.1.2/(กจ)768 เรื่อง การเปลี่ยนแปลงวิธีการและคณะกรรมการในการคัดเลือกบุคคลเข้าปฏิบัติงานเป็นพนักงานมหาวิทยาลัยตำแหน่งอาจารย์ เลขประจำตำแหน่ง 5750 (ปฏิบัติงานที่สาขาวิชาวิศวกรรมไฟฟ้า) ลงวันที่ 30 พฤศจิกายน 2561 จึงเสนอที่ประชุมเพื่อพิจารณา

หัวหน้าสาขาวิชาวิศวกรรมไฟฟ้าได้ชี้แจงต่อที่ประชุมเพิ่มเติมถึงรายละเอียดของข้อหารือทั้งหมด ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้ดำเนินการคัดเลือกพนักงานมหาวิทยาลัยตำแหน่งอาจารย์ เลขประจำตำแหน่ง 5750 ตามแนวปฏิบัติเดิม และให้ฝ่ายบริหารดำเนินการต่อไป**

**5.4 ผู้เปลี่ยนสถานภาพเป็นพนักงานมหาวิทยาลัย สำหรับข้าราชการ ภายหลัง 1 ปี แต่ไม่เกิน 5 ปี**

รองคณบดีฝ่ายบริหารได้เสนอต่อที่ประชุมว่า ตามประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่ 4/2560) ลงวันที่ 9 พฤษภาคม 2560 เรื่อง หลักเกณฑ์และวิธีการแสดงเจตนาเปลี่ยนสถานภาพเป็นพนักงานมหาวิทยาลัย ภายหลัง 1 ปี แต่ไม่เกิน 5 ปี นับตั้งแต่วันที่พระราชบัญญัติมหาวิทยาลัยขอนแก่น พ.ศ. 2558 มีผลบังคับใช้ บัดนี้ มีผู้ยื่นหนังสือแสดงเจตนาเปลี่ยนสถานภาพตามประกาศดังกล่าว จำนวน 1 คน คือ นางพูนสิน คำพิบูลย์ ลูกจ้างประจำ ตำแหน่งพนักงานธุรการ ระดับ ส 4 ดังนั้น เพื่อให้เป็นไปตามประกาศฯ ข้อ 8 กำหนดให้คณะกรรมการประจำส่วนงาน ทำหน้าที่เป็นผู้ประเมินความรู้ความสามารถของผู้แสดงเจตนาเปลี่ยนสถานภาพ จึงเสนอที่ประชุม เพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.5 การประเมินค่างานของพนักงานมหาวิทยาลัย และข้าราชการพลเรือนในสถาบันอุดมศึกษา**

รองคณบดีฝ่ายบริหารได้เสนอต่อที่ประชุมว่า ตามที่ หน่วยการเจ้าหน้าที่ ได้จัดโครงการอบรม “การเตรียมความพร้อมในการขอกำหนดตำแหน่งสูงขึ้นของบุคลากร สายสนับสนุน” ตั้งแต่วันที่ 1 มีนาคม 2561 ถึงวันที่ 20 พฤษภาคม 2561 แล้วนั้น ในการนี้ มีผู้ประสงค์จะขอกำหนดตำแหน่งสูงขึ้น จากระดับชำนาญการเป็นระดับชำนาญการพิเศษ รวมจำนวน 6 ราย ทั้งนี้ คณะกรรมการกลั่นกรองการขอกำหนดตำแหน่งสูงขึ้นได้ตรวจสอบและกลั่นกรองเอกสารประเมินค่างานของผู้ขอกำหนดตำแหน่งสูงขึ้น ในคราวประชุมครั้งที่ 2/2561 เมื่อวันศุกร์ที่ 30 พฤศจิกายน 2561 เรียบร้อยแล้ว และเพื่อให้การประเมินค่างาน ให้ดำรงตำแหน่งสูงขึ้นของพนักงานมหาวิทยาลัยและข้าราชการพลเรือนในสถาบันอุดมศึกษาดำเนินไปด้วยความเรียบร้อย จึงขอความอนุเคราะห์ที่ประชุมพิจารณารายชื่อคณะกรรมการประจำคณะวิศวกรรมศาสตร์ จำนวน 3 คน ที่ไม่ดำรงตำแหน่งบริหารคณะวิศวกรรมศาสตร์ เพื่อแต่งตั้งเป็นคณะกรรมการประเมินค่างาน ตามข้อ 5.2 แห่งประกาศคณะวิศวกรรมศาสตร์มหาวิทยาลัยขอนแก่น (ฉบับที่ 57/2561) เรื่อง หลักเกณฑ์และวิธีการดำเนินการขอกำหนดตำแหน่งสูงขึ้นของข้าราชการพลเรือนในสถาบันอุดมศึกษาและพนักงานมหาวิทยาลัย สายสนับสนุน คณะวิศวกรรมศาสตร์ มหาวิทยาลัยขอนแก่น ลงวันที่ 23 พฤษภาคม 2561 ซึ่งมีหน้าที่ ตรวจสอบและกลั่นกรอง เพื่อเสนอตำแหน่ง ลักษณะงาน หน้าที่และความรับผิดชอบของตำแหน่ง คุณภาพ และความซับซ้อนของงานในตำแหน่งที่จะกำหนดตำแหน่งเป็นระดับสูงขึ้นต่อมหาวิทยาลัย ตามแบบประเมินค่างานที่มหาวิทยาลัยกำหนด จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ แต่งตั้งผู้ที่ดำรงตำแหน่งและมีรายนามดังต่อไปนี้ เป็นคณะกรรมการประเมินค่างาน ประกอบด้วย**

**1. รองคณบดีฝ่ายบริหาร เป็นประธาน**

**2. รองศาสตราจารย์วินัย ศรีอำพร เป็นกรรมการ**

**3. หัวหน้าสาขาวิชาวิศวกรรมอุตสาหการ เป็นกรรมการ**

**4. หัวหน้าสาขาวิชาวิศวกรรมเกษตร เป็นกรรมการ**

**5. ผู้อำนวยการกองบริหารงานคณะวิศวกรรมศาสตร์ เป็นกรรมการและเลขานุการ**

**6. หัวหน้าหน่วยการเจ้าหน้าที่ เป็นผู้ช่วยเลขานุการ**

**ทั้งนี้ ให้ฝ่ายบริหารดำเนินการต่อไป**

**5.6 รับรองผลการศึกษา ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยอาจารย์ประจำวิชา ได้ส่งผลการศึกษาระดับบัณฑิตศึกษา ประจำภาคการศึกษาต้น ปีการศึกษา 2561 จำนวน 3 รายวิชา ซึ่งได้ผ่าน ความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 18/2561 เมื่อวันที่ 3 ธันวาคม 2561 และคราวประชุมครั้งที่ 47-12/2561 เมื่อวันที่ 13 ธันวาคม 2561 เรียบร้อยแล้วดังนี้

- สาขาวิชาวิศวกรรมโยธา จำนวน 1 รายวิชา

- สาขาวิชาวิศวกรรมอุตสาหการ จำนวน 1 รายวิชา

- สาขาวิชาวิศวกรรมเคมี จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.7 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยมีนักศึกษาระดับบัณฑิตศึกษา ได้เรียนครบหลักสูตรประจำภาคการศึกษาต้น ปีการศึกษา 2561 จำนวน 1 คน ซึ่งได้ผ่านการตรวจสอบความถูกต้องจากสาขาวิชาที่สังกัด และหน่วยบัณฑิตศึกษาได้นำเสนอคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 47-12/2561 เมื่อวันที่ 13 ธันวาคม 2561 เรียบร้อยแล้ว ดังนี้

หลักสูตรปรัชญาดุษฎีบัณฑิต (ปร.ด.)

- สาขาวิชาวิศวกรรมเครื่องกล แบบ 1.1 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.8 นักศึกษาขอย้ายหลักสูตรระดับปริญญาตรี ภาคการศึกษาปลาย ปีการศึกษา 2561**

ผู้ช่วยคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับปริญญาตรี ได้ยื่นคำร้อง ขอย้ายหลักสูตร ประจำภาคการศึกษาปลาย ปีการศึกษา 2561 จำนวน 1 คน โดยย้ายจากหลักสูตรวิศวกรรมเครื่องกลไปยังหลักสูตรวิศวกรรมไฟฟ้า ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 34-16/2561 เมื่อวันที่ 12 ธันวาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.9 ขออนุมัติเปิดรายวิชาเปลี่ยนแปลงใหม่**

ผู้ช่วยคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมไฟฟ้าและสาขาวิชาวิศวกรรมคอมพิวเตอร์ มีความประสงค์ขออนุมัติเปิดรายวิชาเปลี่ยนแปลงใหม่ ระดับปริญญาตรี รวมจำนวน 5 รายวิชา ดังนี้

• เปลี่ยนแปลงคำอธิบายรายวิชา

1) รายวิชา EN214208 การขับเคลื่อนมอเตอร์ไฟฟ้า 3(3-0-6) หน่วยกิต

• เปลี่ยนแปลงประเภทรายวิชา

2) รายวิชา EN811301 การเขียนโปรแกรมคอมพิวเตอร์ขั้นสูง 3(3-0-6) หน่วยกิต

3) รายวิชา EN812000 วิยุตคณิตและพีชคณิตเชิงเส้น 3(3-0-6) หน่วยกิต

4) รายวิชา EN812303 โครงสร้างข้อมูลและขั้นตอนวิธี 3(3-0-6) หน่วยกิต

5) รายวิชา EN813002 ทฤษฎีการคำนวณ 3(3-0-6) หน่วยกิต

ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 34-16/2561 เมื่อวันที่ 12 ธันวาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.10 ขอปรับระดับคะแนน กรณีลงทะเบียนเรียนในหมวดวิชาเลือกเสรีเกินกว่าที่หลักสูตร กำหนด**

ผู้ช่วยคณบดีฝ่ายวิชาการได้เสนอต่อที่ประชุมว่า ด้วยฝ่ายวิชาการได้ตรวจสอบการลงทะเบียนเรียนของนักศึกษา ปรากฏว่ามีนักศึกษาจำนวน 2 คน ได้ลงทะเบียนเรียนรายวิชาในหมวดวิชาเลือกเสรี เกินกว่าที่หลักสูตรกำหนด ซึ่งที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 34-16/2561 เมื่อวันที่ 12 ธันวาคม 2561 ได้พิจารณาแล้วมีมติให้ปรับระดับคะแนนเป็น S ในรายวิชา ที่นักศึกษาลงทะเบียนเรียนเกินกว่าที่หลักสูตรกำหนด จึงเสนอที่ประชุมเพื่อพิจารณา ดังรายละเอียด ตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.11 ขอคืนสภาพนักศึกษา**

ผู้ช่วยคณบดีฝ่ายวิชาการได้เสนอต่อที่ประชุมว่า ด้วย นายกฤษฎาภาคย์ แก้วกาหลง เคยเป็นนักศึกษาคณะวิศวกรรมศาสตร์ สาขาวิชาวิศวกรรมโยธา รหัสประจำตัว 593040741-9 ได้พ้นสภาพ การเป็นนักศึกษา เมื่อวันที่ 1 กันยายน 2560 เนื่องจากไม่ชำระค่าธรรมเนียมการศึกษาภายในเวลา ที่มหาวิทยาลัยกำหนด ได้ยื่นคำร้องขอคืนสภาพนักศึกษา ในภาคการศึกษาปลาย ปีการศึกษา 2561 ซึ่ง ได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 34-16/2561 เมื่อวันที่ 12 ธันวาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.12 นักศึกษามีพฤติกรรมฝ่าฝืนระเบียบว่าด้วยการสอบ**

วาระลับ

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**

**7.1 การขอทุนภายนอก**

รองคณบดีฝ่ายวิเทศสัมพันธ์และสื่อสารองค์กรได้หารือที่ประชุมว่า ด้วยหลักสูตรวิศวกรรมศาสตรมหาบัณฑิต สาขาวิชาวิศวกรรมเคมี คณะวิศวกรรมศาสตร์ มหาวิทยาลัยขอนแก่น ได้รับการติดต่อให้เข้าร่วมโครงการขอทุน Japan International Cooperation Agency (JICA) จากสาขาวิชาวิศวกรรมเคมี คณะวิศวกรรมศาสตร์ มหาวิทยาลัยแห่งชาติลาว ผ่านโครงการ The AUN/Seed-Net Collaborative Education Program (CEP) เพื่อให้ทุนการศึกษาแก่นักศึกษาในประเทศกลุ่ม ASEAN นั้น โดยการเข้าร่วมโครงการดังกล่าวมหาวิทยาลัยขอนแก่น ต้องงดเว้นค่าลงทะเบียนเรียนตลอดหลักสูตร ซึ่งมหาวิทยาลัยขอนแก่น ไม่ลงนามในเอกสารยินยอมเข้าร่วมโครงการ ส่งผลให้หลักสูตรวิศวกรรมศาสตรมหาบัณฑิต สาขาวิชาวิศวกรรมเคมี คณะฯ ไม่สามารถเข้าร่วมโครงการในปีนี้ได้ทัน จึงขอหารือที่ประชุมถึงแนวปฏิบัติในการขอทุนดังกล่าวต่อไป **ดังรายละเอียดตามเอกสารประกอบวาระการประชุม**

ประธานได้แจ้งที่ประชุมว่า เนื่องด้วยข้อจำกัดตามประกาศมหาวิทยาลัยขอนแก่น เรื่อง ค่าธรรมเนียมการศึกษาระดับบัณฑิตศึกษา ในระบบปกติ พ.ศ. 2561 ส่งผลให้มหาวิทยาลัยขอนแก่นไม่สามารถงดเว้นค่าลงทะเบียนเรียนให้แก่นักศึกษาได้ดังนั้น คณะฯ จึงไม่สามารถดำเนินการใด ๆ เกี่ยวกับโครงการดังกล่าวข้างต้นได้ จึงแจ้งที่ประชุมเพื่อรับทราบ

ที่ประชุมรับทราบ

**7.2 การบริหารจัดการภายในคณะวิศวกรรมศาสตร์**

หัวหน้าสาขาวิชาวิศวกรรมอุตสาหการได้หารือที่ประชุมถึงแนวทางในการแก้ไขปัญหาด้านการบริหารจัดการภายใน อาทิ การลงนามผ่านเรื่อง รับรู้/รับทราบการเดินทางไปราชการ การขออนุมัติเบิกจ่าย และการส่งผลการศึกษา เป็นต้น ระหว่างคณะฯ หัวหน้าสาขา ประธานหลักสูตร และบุคลากรในสังกัดทั้งหมด จึงขอหารือที่ประชุม

หัวหน้าสาขาวิชาวิศวกรรมเครื่องกลได้เสนอต่อที่ประชุมว่า การลงนามเกี่ยวกับการส่งผลการศึกษาให้ดำเนินการโดยประธานหลักสูตรเท่านั้น และในแบบพิมพ์การส่งผลการศึกษาขอให้ตัดข้อความ ที่สื่อความหมายถึง หัวหน้าสาขา ออก จึงเสนอที่ประชุมเพื่อพิจารณา

**มติ ที่ประชุมพิจารณาแล้วมีมติให้หัวหน้าสาขา ไม่ต้องลงนามในเอกสารเชิงนิติกรรม เนื่องจาก ไม่มีอำนาจ/หน้าที่ ในการนี้ ส่วนที่เกี่ยวข้องกับหลักสูตรโดยตรง เช่น การส่งผลการศึกษา การสอบต่าง ๆ ให้ประธานหลักสูตรเป็นผู้ลงนาม ในกรณีที่ประธานหลักสูตรไม่สามารถลงนามได้ ให้รองคณบดีฝ่ายที่เกี่ยวข้องเป็นผู้ลงนามแทน โดยต้องผ่านการลงนามจากกรรมการหลักสูตรก่อน ทั้งนี้ ให้สาขาวิชาแจ้งเวียนคณาจารย์ทุกท่าน พร้อมทั้งแจ้งต่อที่ประชุมสาขาอีกครั้ง และให้ฝ่ายบริหารดำเนินการต่อไป**

**7.3 การซ่อมแซมครุภัณฑ์ประจำห้องปฏิบัติการ**

หัวหน้าสาขาวิชาวิศวกรรมเครื่องกลได้หารือที่ประชุมว่า ด้วยสาขาวิชาวิศวกรรมเครื่องกลมีความจำเป็นต้องซ่อมแซมครุภัณฑ์ประจำห้องปฏิบัติการ จำนวน 2 รายการ งบประมาณไม่เกิน 50,000 บาท จึงขอหารือถึงการดำเนินงานต่อที่ประชุม

รองคณบดีฝ่ายบริหารได้แจ้งที่ประชุมว่า ให้สาขาวิชาวิศวกรรมเครื่องกลดำเนินการจัดส่งรายละเอียดการขอซ่อมแซมครุภัณฑ์ประจำห้องปฏิบัติการไปยังฝ่ายบริหารเพื่อพิจารณาดำเนินการต่อไป

ที่ประชุมรับทราบ

**เลิกประชุมเวลา** 16.10 **น.**

 **(นางมยุรี ยงกำลัง)**

 **กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**